**Unkarin vuoden 2022 parlamenttivaalit** pidettiin 3. huhtikuuta, ja niissä valittiin 199 edustajaa maan parlamenttiin seuraavaksi neljäksi vuodeksi.

Unkarin vaaleja arvioitiin etukäteen erityisesti valtapuolue Fideszin näkökulmasta. Fideszin voiton arveltiin jäävän etukäteen täpäräksi puolueen mahdollisen enemmistön kannalta. Vaaliliitossa olleet Fidesz ja KDNP saivat yhteensä 54 % äänistä ja 135 paikkaa parlamentissa eli 68 % enemmistön parlamenttiin. Opposition vaaliliitto sai 34 % äänistä ja 29 % parlamenttipaikoista.

Kampanjat
---------

Fidesz kampanjoi vaaleissa "rauhanpolitiikalla", jossa Unkari asemoi itsensä Venäjää vastaan EU:n ja Naton puolelle. Samalla puolue kuitenkin teki pesäeroa jälkimmäisiin instituutioihin. Fidez kampanjoi vastustamalla asetoimituksia, lentokiellon julistamista Ukrainaan sekä Venäjän energian boikotointia. Mielipidemittauksissa 60 prosenttia unkarilaisista piti Orbanin linjaa parhaaksi takaamaan maan turvallisuuden.

Liittoutunut oppositio oli aatteellisesti hajanainen ja ryhmittyi Péter Márki-Zayn taakse. Liittouma piti sisällään kaksi isoa puoluetta, eli sosiaalidemokraatit sekä Jobbik-puolueen ja neljä liberaalia, vihreää tai muuten vain Orbánia vastustavaa pienpuoluetta. Jotkut äänestäjistä ovat kuvanneet itseään "Fidesziin pettyneiksi". Márki-Zayn mukaan vaalitaistoa jouduttiin käymään "epäreiluissa ja mahdottomissa olosuhteissa" viitaten opposition näkyvyyteen Unkarin mediassa. Liittoutunutta oppositiota on kutsuttu "epäpyhäksi allianssiksi", jonka tavoite on Orbánin kaataminen. Oikeistolaisen Jobbik-puolueen Marton Gyongyosi väitti vaalipäivänä tapahtuneen "väärinkäytöksiä".

Vaalijärjestelmä ja tausta
--------------------------

Vuonna 2019 järjestetyissä aluevaaleissa puolueet Momentum, Demokraattinen koalitio, Sosialistinen puolue, Vuoropuhelu ja LMP perustivat yhteisen vaaliliiton, jonka avulla ne voittivat enemmistön isoimmissa kaupungeissa. Elokuussa 2020 puolueet ilmoittivat perustavansa vastaavanlaisen yhteisen listan parlamenttivaaleihin.

Oppositio valitsi pääministeriehdokkaakseen Péter Márki-Zayn pitämissään esivaaleissa.

Äänioikeutettuja ovat kaikki Unkarin kansalaiset, jotka ovat vaalipäivään mennessä täyttäneet 18. Avioliitossa elävien kansalaisten äänestysikäraja on laskettu 16 vuoteen. Äänioikeutta ei kuitenkaan ole holhouksen alaisuudessa olevilla, vankilatuomiota istuvilla tai sellaisilla henkilöillä, jotka oikeus on todennut vaalikelvottomiksi.

Parlamentin edustajista 106 valitaan enemmistövaalitavalla ja loput 93 koko maan kattavilla listavaaleilla.

Kansanäänestys
--------------

Parlamenttivaalien ohella unkarilaiset äänestivät vaalipäivänä myös kansanäänestyksessä, joka koskee vuonna 2021 voimaan tullutta ja Euroopassa voimakasta arvostelua osakseen saanutta lakia, joka kieltää homoseksuaalisuudesta ja transsukupuolisuudesta kertomisen koulukirjoissa ja opetuksessa.

Mielipidemittaukset
-------------------

Tulokset
--------

|  |
| Puolueet | Äänet | Paikat |
| Ääniä kansallisella listalla | % | Paikat | +/– |
|  | Hallituspuolueiden vaaliliitto− Fidesz− KDNP | 3 057 195 | 54,10 % | 135 | +2 |
|  | Oppositiopuolueiden vaaliliitto− Jobbik− MSZP− Vuoropuhelu− DK− LMP− Momentum | 1 947 117 | 34,46 % | 57 | -8 |
|  | Mi Hazánk | 332 440 | 5,88 % | 6 | *uusi* |
|  | Saksalaisen itsehallinnon paikka | – | – | 1 | ±0 |
|  |
| Äänestysaktiivisuus |  | 69,59 % | 199 |  |
| Lähde: Nemzeti Választási Iroda |

Lähteet
-------

1. 1 2  Katja Incoronato: Myös Suomella on paljon pelissä Unkarin vaaleissa – "Sota veti vaalilinjat uusiksi" *Uusi Suomi*.  4.4.2022. Viitattu 4.4.2022.
2. ↑  ORSZÁGGYŰLÉSI KÉPVISELŐK VÁLASZTÁSA 2022  10.4.2022. Nemzeti Választási Iroda. Viitattu 4.4.2022. (unkariksi)
3. 1 2 3  Olli Söderkultalahti: Fidesz-puolue voittoon Unkarin vaaleissa *STT*.  4.4.2022. Viitattu 4.4.2022.
4. ↑  Janne Toivonen: Kuuden puolueen sekava liitto yrittää pysäyttää Orbánin voittokulun – nämä viisi asiaa ratkaisevat, kuka voittaa tänään Unkarin vaalit *Yle*.  3.4.2022. Viitattu 4.4.2022.
5. ↑  Helyi önkormányzati választások 2019 - MOMENTUM-DK-MSZP-PÁRBESZÉD-LMP - szövetség adatlap  2019. valasztas.hu. Viitattu 28.3.2022. (unkariksi)
6. ↑  Opposition to Field Joint Candidates in All Constituencies in 2022 *Hungary Today*.  14.8.2020.  Arkistoitu 8.5.2022. Viitattu 27.3.2022. (englanniksi)
7. ↑  Conservative wins Hungarian opposition race to face Orbán in 2022 *POLITICO*.  17.10.2021. Viitattu 27.3.2022. (englanniksi)
8. ↑  IPU PARLINE database: HUNGARY (Orszaggyules), Electoral system *archive.ipu.org*. Viitattu 27.3.2022.
9. ↑  Electing Members of the National Assembly  2022. Országgyűlés. Viitattu 27.3.2022. (englanniksi)